
Rhan 1 – Adolygiad Llenyddol
Mae’r ymchwiliad hwn yn canolbwyntio ar y cwestiwn, a yw gweithgaredd corfforol o fudd i iechyd meddwl plentyn. Esbonia Llywodraeth yr Alban (2023), taw diffiniad iechyd meddwl yw’r rhan gyffredinol o iechyd unigolyn ddydd i ddydd sydd ochr yn ochr ag iechyd corfforol unigolyn. Wrth ddangos iechyd meddwl cadarnhaol, mae’n galluogi unigolyn i wireddu ei botensial llawn a theimlo’n ddiogel o fewn ei hun. Yn ychwanegol, dywed NiDirect (2015) fod iechyd meddwl yn pennu sut mae’n unigolyn yn meddwl, yn teimlo ac yn gweithredu. Dywed Health Direct (2018) taw diffiniad iechyd meddwl da yw cyflwr o lesiant lle gall unigolyn wireddu ei botensial, ymdopi a straen arferol bywyd, gweithio’n gynhyrchiol a chyfrannu at ei gymuned. Mae’n fwy na dim ond absenoldeb salwch meddwl ac mae’n cynnwys y gallu i reoli emosiynau, ffurfio a chynnal perthnasoedd, a theimlad o gysylltiad ag eraill. Ar y llaw arall, esbonia Mayo Clinic (2022) taw diffiniad iechyd meddwl gwael yw bod person yn cael trafferth gyda’i feddyliau ac emosiynau sydd yn arwain at ymddygiadau byrbwyll sydd yn anodd i’r unigolyn ymdopi a bob dydd. Gall hyn amharu ar ei allu i gynnal perthnasoedd, ymdopi a straen neu gymryd rhan mewn gweithgareddau nodweddiadol. Gall iechyd meddwl gwael amlygu fel tristwch hirfaith, newidiadau hwyliau eithafol, pryder gormodol ac anawsterau gyda chwsg neu ganolbwyntio.
Diffiniad gweithgaredd corfforol, yn ôl NIH (2022), yw unrhyw symudiad corff sy’n gweithio cyhyrau unigolyn ac yn gofyn am fwy o egni na gorffwys. Yn ddyfnach, mae WHO (2021) yn esbonio taw gweithgaredd corfforol yw unrhyw symudiad corfforol a gynhyrchir gan gyhyrau ysgerbydol sy’n gofyn am wariant ynni. Mae’r cysyniad hwn yn cynnwys ymarfer corff, chwaraeon, teithio egnïol fel beicio neu redeg, tasgau tŷ a gweithgaredd corfforol sy’n gysylltiedig â gwaith. A WHO (2021) ymlaen i ddweud, ymhlith plant a phobl ifanc, mae gweithgarwch corfforol yn darparu manteision ar gyfer datblygiad gwybyddol, sgiliau echddygol, hunan-barch, integreiddio cymdeithasol, iechyd cyhyrysgerbydol, cyflawniad academaidd a lles cyffredinol. Mae gweithgarwch corfforol hefyd yn cyfrannu at atal a rheoli cyflyrau iechyd meddwl mewn plant, pobl ifanc ac oedolion. Mae gweithgarwch corfforol yn cael effaith gadarnhaol ar hunan-ganfyddiad corfforol yn ogystal â symptomau iselder a sgitsoffrenia, ac yn gwella hwyliau ac yn arafu dirywiad gwybyddol. O safbwynt blynyddoedd cynnar, mae NHS (2022) yn argyhoeddedig fod gweithgaredd corfforol egnïol yn bwysig ar gyfer twf a datblygiad iach babanod, plant bach a phlant cyn-ysgol. Mae gweithgaredd corfforol yn gysylltiedig ag iechyd meddwl oherwydd, dywed Al-Zubaidi (2022) fod gweithgaredd corfforol yn rhoi hwb i endocannabinoidau unigolyn, sydd yn golygu mewn termau symlach, hormonau teimlo’n dda. Mae modd i weithgaredd corfforol helpu gydag unrhyw deimladau o iselder neu bryder gall pobl fod yn eu profi. Esbonia Al-Zubaidi (2022) fod gweithgaredd corfforol hefyd yn medru hybu hunan-barch a hyder sydd yn arwain at welliant mewn iechyd meddwl yn gyffredinol.
Ymchwiliodd Bandura I mewn i bwysigrwydd hunan-effeithiolrwydd a hunanreoliad mewn cydberthynas a gweithgaredd corfforol. Dywed Voskuil a Robbins (2015) fod Bandura yn pwysleisio hunanreoliad. Mae hyn yn cael ei ddangos wrth i unigolyn osod nodau, monitro cynnydd, a myfyrio ar ganlyniadau wrth wneud gweithgaredd corfforol. Mae'r rhain i gyd yn helpu i gynnal cymhelliant ac adeiladu arferion cadarnhaol hirdymor yn y dyfodol. Esbonia Voskuil a Robbins (2015) fod credoau Bandura yn tynnu sylw at y ffaith nad yw hyrwyddo gweithgarwch corfforol yn ymwneud a dweud wrth bobl am symud mwy yn unig, ond mae’n ymwneud a meithrin eu cred y gallant, creu amgylcheddau cefnogol ,a rhoi offer iddynt aros ar y trywydd iawn. Mae’r amgylchedd cefnogol hwn y soniwyd amdano gan Bandura yn berthnasol i iechyd meddwl mewn cysylltiad â gweithgareddau corfforol oherwydd, yn ôl Acoba (2024) gall amgylchedd cefnogol ac offer cywir i gyflawni gweithgaredd corfforol rhyddhau unrhyw straen mae’r unigolyn yn ei brofi. Mae hyn yn hanfodol i sicrhau iechyd meddwl cadarnhaol.
Un mudiad sydd yn ceisio hyrwyddo mwy o weithgarwch corfforol yn y blynyddoedd cynnar yw SKIP-Cymru. Dywed UWTSD (2024) fod SKIP-Cymru yn hyfforddi oedolion i ddadansoddi symudiadau plant ac yna sut i ddysgu’r sgiliau sylfaenol sydd eu hangen ar blant i fod yn symudwyr cymwys ac felly cael mynediad at ystod o weithgarwch corfforol. Yng Nghymru, mae’r cwricwlwm sy’n seiliedig ar chwarae yn golygu bod gan blant llawer o gyfleoedd i symud yn eu dysgu. Esbonia UWTSD (2024) er hyn, mae rhai sgiliau mae angen i’r plant eu dysgu er mwyn chwarae’r gemau a’r chwaraeon sy’n cefnogi ffordd iach o fyw egnïol. Dywed Cyngor Abertawe (2021) fod y prosiect hwn yn gweithio gyda meithrinfeydd a lleoliadau blynyddoedd cynnar i gynyddu cyfleodd i fod yn egnïol o oedran ifanc iawn. Fel mae ymchwil wedi dangos yn y gorffennol, pan fydd plant ifanc yn datblygu llythrennedd corfforol da, mae ganddynt siawns llawer uwch o fod yn rhan o weithgarwch corfforol drwy gydol eu hoes a fydd wedyn yn hyrwyddo iechyd meddwl cadarnhaol.
Dywed Wachira et al., (2022) fod gweithgaredd corfforol a ffitrwydd yn gysylltiedig yn gadarnhaol a swyddogaeth wybyddol uwch. Mae plant sy’n ffit yn aerobig ac yn gwneud ymarfer corff yn rheolaidd yn ymateb yn gyflymach ac yn fwy cywir ac yn tueddu gwneud yn well yn yr ysgol. Argymhellir bod plant cyn-ysgol yn cymryd rhan mewn amrywiaeth o symudiadau am 3 awr y dydd, gan weithio hyd at 60 munud o weithgarwch corfforol cymedrol i egnïol erbyn 6 oed. Cytuna Biddle et al,. (2019) fod unigolyn sy’n egnïol ac yn gweithio’n gorfforol yn profi gwell canolbwyntied, cof ac iechyd meddwl cyffredinol. Esbonia’r awduron hefyd fod symptomau iselder yn dangos yn is mewn plant sydd yn wneud ymarfer corff. Esbonia Lal (2025) fod ymchwil ansoddol yn defnyddio maint sampl llai oherwydd y nod yw cael dealltwriaeth fanwl o ffenomen, nid un cyffredinol I boblogaeth fwy. Mae samplau llai yn caniatau I ymchwilwyr gynnal casgliad data mwy dwys, fel cyfweliadau manwl, I archwilio profiadau unigol a datgelu gwybodaeth gyfoethog, gyd-destunol.


Rhan 2 - Methodoleg 
Yn ôl Sheffield Hallam University (2014) methodoleg yw’r cynllun gweithredu ar gyfer ymchwil. Cytuna Windsor (2024) taw methodoleg yw’r fframwaith ar gyfer deall y prosiect ymchwil, llunio cwestiynau ymchwil a dehongli’r canfyddiadau. Mae’n ystyried ffactorau fel persbectif damcaniaethol yr ymchwilydd, natur y broblem ymchwil, a’r gynulleidfa a fwriadwyd ar gyfer yr ymchwil. Mae TheKnowledgeAcademy (2024) yn argyhoeddedig fod ystyried methodoleg yn ystod ymchwil yn hanfodol ar gyfer cynnal ffocws a chysondeb drwy gydol y broses ymchwil. Wrth ystyried methodoleg, mae yna dau baradeim, ansoddol a meintiol.
Ansoddol
Yn ôl Bhandari (2022) mae ymchwil ansoddol yn cynnwys casglu a dadansoddi data anrhifiadol, er enghraifft, fideo neu gyfweliad, i ddeall cysyniadau, barn neu brofiadau unigolyn sydd yn gysylltiedig â’r ymchwil. Gellir ei ddefnyddio i gasglu mewnwelediadau manwl i broblem neu gynhyrchu syniadau newydd ar gyfer ymchwil.
Dywed Bhandari (2022) taw un o fanteision ymchwil ansoddol yw’r hyblygrwydd. Gellir addasu’r broses casglu a dadansoddi data wrth i syniadau neu batrymau newydd ddod i’r amlwg. Mantais arall i’r dull yma yw mai modd fod mewn lleoliad naturiol. Mae casglu data ansoddol yn digwydd mewn cyd-destunau byd go iawn neu mewn ffyrdd naturiol. Esbonia Bhandari (2022) taw un fantais gyda’r dull ansoddol yw’r mewnwelediadau ystyrlon. Gellir defnyddio disgrifiadau manwl o brofiadau, teimladau a chanfyddiadau pobl wrth ddylunio, profi neu wella systemau neu gynhyrchion. Mae’r dull yma yn galluogi’r ymchwiliwr i ddatgelu problemau neu gyfleoedd newydd na fyddent wedi meddwl amdanynt heb yr ymatebion agored.
Er hyn, mae Bhandari (2022) yn datgelu rhai o’r anfanteision wrth ddefnyddio’r dull yma. Un o’r anfanteision yw’r annibynadwyedd. Yn aml, mae’r lleoliad byd go iawn yn gwneud ymchwil ansoddol yn annibynadwy oherwydd ffactorau heb eu rheoli sy’n effeithio ar y data. Ni ellir atgynhyrchu ymchwil ansoddol oherwydd prif rôl yr ymchwilydd yw dadansoddi a dehongli data. Mae hyn yn effeithio’r goddrychedd gan fod modd i’r ymchwilydd penderfynu beth sy’n bwysig ac amherthnasol wrth ddadansoddi’r data, felly gall dehongliadau o’r un data amrywio’n fawr.
Dywed Hennink a Kaiser (2022) mae’r dull ansoddol fel arfer yn defnyddio maint sampl llai i gasglu data. Esbonia’r awduron fod cyfweliadau’n tueddu i gynnwys 9-17 o bobl ac mae trafodaethau grŵp fel arfer yn cynnwys tua 4-8 o bobl.
Meintiol
Yn ôl Davies (2020) ymchwil meintiol yw’r broses o gasglu a dadansoddi data rhifiadol. Gellir ei defnyddio i ddod o hyd i batrymau a chyfartaleddau, gwneud rhagfynegiadau, profi perthnasoedd achosol a chyffredinoli canlyniadau i boblogaethau ehangach. Esbonia Davies (2020) fod ymchwil meintiol yn groes i ymchwil ansoddol, sy’n ymwneud a chasglu a dadansoddi data anrhifiadol.
Dywed Indeed (2022) fod yna manteision i’r dull meintiol. Un o’r manteision yma yw bod y data mae’r ymchwilwyr yn casglu yn ganlyniadau mwy dibynadwy. Mae ymchwil data meintiol yn cynnig canlyniad yn seiliedig ar niferoedd yn hytrach na barnau goddrychol. Mae canlyniadau’r astudiaeth yn adlewyrchu data gwaeth a yw’r canlyniadau hwnnw’n cyd-fynd a damcaniaeth ragdybiedig ai peidio. Esbonia Indeed (2022) mantais arall yw bod ymchwil meintiol yn helpu i osgoi rhagfarn bosibl o astudiaeth. Mae’r astudiaeth yn defnyddio data meintiol heb ganlyniad wedi’i bennu ymlaen llaw. Os yw’r data’n cynhyrchu canlyniad annisgwyl, mae’r ymchwilwyr yn adrodd ar y canlyniadau. Hefyd, mae astudiaeth feinting yn caniatáu i ymchwilwyr eraill wirio proses yr ymchwilydd gwreiddiol ddwywaith. Cytuna Bhandari (2022) fod yna manteision i’r dull meintiol. Un fantais i’r dull, yn ôl Bhandari (2022) yw bod modd ailadrodd yr astudiaeth oherwydd protocolau casglu data safonol a diffiniadau pendant o gysyniadau haniaethol. Hefyd, gellir atgynhyrchu’r astudiaeth mewn lleoliadau diwylliannol eraill, amseroedd neu gyda gwahanol grwpiau o gyfranogwyr, wedyn mae modd is ymchwilwyr cymharu canlyniadau’n ystadegol.
Er hyn, mae Bhandari (2022) yn uwcholeuo’r anfanteision o’r dull meintiol. Un anfantais i’r dull yw trwy ddefnyddio diffiniadau gweithredol manwl gywir a chyfyngol beidio â chynrychioli cysyniadau cymhleth yn ddigonol. Enghraifft mae Bhandari (2022) yn defnyddio yw, gellir cynrychioli’r cysyniad o hwyliau gyda rhif yn unig mewn ymchwil meintiol sy’n lleihau dyfnder yr ymchwil. Anfantais arall yw gall newidynnau a gweithdrefnau mesur wedi’u pennu ymlaen llaw sy’n golygu efallai fydd yr ymchwilwyr yn anwybyddu arsylwadau perthnasol eraill. Dywed Bhandari (2022), yn aml, mae ymchwil meintiol yn defnyddio lleoliadau annaturiol fel labordai neu’n methu ag ystyried cyd-destunau hanesyddol a diwylliannol a allai effeithio ar gasglu data a chanlyniadau.
Yn ôl Norouzian (2020) fod maint y sampl dyle ymchwilydd defnyddio ar gyfer ymchwil meintiol yn dibynnu ar y nodau, maint y boblogaeth, a’r ymyl gwall a lefel hyder derbyniol. Fel arfer, ar gyfer ymchwil meintiol defnyddir meintiau sampl mwy i gael cwmpas mwy o ddata. Esbonia Norouzian (2020) gall sampl rhy fawr fod yn ddrud a chymryd llawer o amser diangen. Os yw’r maint sampl yn rhy fach, mae’r ymchwilwyr mewn perygl o gyfweld a’r ymatebwyr anghywir, sy’n golygu yn y pen draw mae’r ymchwilwyr yn colli allan ar fewnwelediadau gwerthfawr.
Triongli Methodoleg
Yn ôl Bhandari (2023) triongli ansoddol a meintiol yw’r arfer o ddefnyddio dulliau lluosog i astudio’r un pwnc er mwyn cynyddu dilysrwydd a dibynadwyedd canfyddiadau. Mae dulliau ansoddol yn cynnwys data anrhifiadol fel cyfweliadau, tra bod dulliau meintiol yn defnyddio data rhifiadol o arolygon neu arbrofion. Un enghraifft mae Bhandari (2023) yn defnyddio yw, gall ymchwilydd gyfuno arolwg meintiol am foddhad cwsmeriaid a chyfweliadau ansoddol i ddeall pam mae cwsmeriaid yn teimlo yn y ffordd benodol. Pwrpas triongli methodoleg yw cynyddu dilysrwydd, hygrededd a chynhwysfawredd yr ymchwil trwy ddefnyddio cryfderau gwahanol ddulliau i gydbwyso eu gwendidau a darparu darlun mwy cyflawn o’r pwnc sy’n cael ei astudio.
Yn ôl Indeed (2024) y brif fantais o ddefnyddio’r dull triongli methodoleg yw dilysrwydd a dibynadwyedd cynyddol canfyddiadau. Gyda’r fantais hyn, mae’n caniatáu’r ymchwilwyr i herio rhagdybiaethau a datgelu mewnwelediadau neu safbwyntiau newydd a allai fod wedi cael eu colli. Mantais arall yw, trwy ddefnyddio gwahanol theorïau neu safbwyntiau, gall ymchwilwyr gael dealltwriaeth ddyfnach o’r mater a herio rhagdybiaethau rhagarweiniol eu hunain. 
Er hyn, mae Oberoi (2024) yn uwcholeuo rhai o’r anfanteision i’r dull yma. Un anfantais yw bod casglu a dadansoddi data o nifer o ffynonellau a dulliau yn gofyn am lawer o amser, llafur, ac o bosib mwy o gyllideb. Gall hyn fod yn heriol o ystyried cyfyngiadau’r dull. Weithiau, gall triongli arwain at ganfyddiadau gwrthgyferbyniol neu anghyson a all fod yn heriol i’w cymodi a’u ddehongli.
Ar gyfer y cwestiwn ymchwilio yma, fydd y dull triongli yn addas. Y rheswm am hyn yw, dywed Bekhet a Zauszniewski (2012) fe fydd y dull yma yn gwella dilysrwydd, hygrededd a chywirdeb y canlyniadau drwy ddefnyddio dulliau lluosog ar gyfer y pwnc hwn. Mae’r triongli yn helpu i leihau rhagfarn a all ddeillio o ddefnyddio un dull. Mae’r dull triongli yn darparu dealltwriaeth fwy cynhwysfawr o fater cymhleth, ac yn caniatáu i’r  ymchwilwyr groes-ddilysu canlyniadau, gan gadarnhau safbwyntiau gwahanol.
Ar gyfer y cwestiwn ymchwilio yma, fydd y maint sampl o 10-17 o blant oedran 7 yn addas. Y rheswm am hyn yw bod digon o blant i wneud cyfweliad dwfn ond hefyd digon o blant i wneud arolwg neu holiadur. Y rheswm am yr oedran 7 yw, dywed  The London School of Economics (dim dyddiad) fod cyfweld a phlant 7 oed yn well oherwydd bod ganddyn nhw alluoedd iaith well, sy’n caniatáu ymatebion mwy cywir. Mae’r plant oedran 7 dal i ddatblygu eu sgiliau gwybyddol, gan eu gwneud yn fwy derbyniol i ddulliau sy’n briodol i’w ddatblygiad. Gall y grŵp oedran hwn roi cipolwg gwerthfawr ar eu profiadau, yn enwedig wrth ddefnyddio technegau ysgafn, sy’n canolbwyntio ar y plentyn ac sy’n canolbwyntio ar eu safbwyntiau. Er hyn, wrth ddefnyddio plant oedran 7 ar gyfer yr ymchwiliad yma, mae’n dod gyda’i heriau. Esbonia Centre for Children’s Advocacy (dim dyddiad) bod cyfweld a phlant 7 oed yn cyflwyno heriau oherwydd eu galluoedd gwybyddol ac ieithyddol sy’n datblygu, eu cyfnod canolbwyntio, a’u dealltwriaeth gymdeithasol. Mae cywirdeb a dibynadwyedd y wybodaeth a gesglir yn gofyn am dechnegau wedi’u teilwra i leihau’r risg o awgrymadwyedd, dryswch, neu ofid emosiynol. Yn ychwanegol, dywed Centre for Children’s Advocacy (dim dyddiad) nid yw plant yn gyfarwydd â phrosesau ymchwil a chyfweld ac mae angen awyrgylch cyfweld cyfarwydd â di-ofn arnynt.

Rhan 3 - Ystyriaethau Moesegol
Esbonia Scribbr (2023) taw ystyriaethau moesegol mewn ymchwil yw’r egwyddorion sy’n tywys ymchwil i sicrhau ei bod yn cael ei chynnal yn gyfrifol, gan amddiffyn hawliau a lles cyfranogwyr wrth gynnal uniondeb gwyddonol. Mae’r egwyddorion allweddol yn cynnwys caniatâd gwybodus, lle mae’r cyfranogwyr yn cytuno’n wirfoddol i gymryd rhan ar ôl deall yr astudiaeth, a chyfrinachedd, sy’n amddiffyn eu data personol. Dywed Scribbr (2023) fod rhaid i ymchwilwyr hefyd lleihau niwed posibl i’r cyfranogwyr, sicrhau cyfiawnder a thegwch yn eu dulliau a’u casgliadau, ac i fod yn dryloyw ac yn onest yn eu hadroddiadau ar ganlyniadau. Uwcholeua University of Pennsylvania (2024) fod ystyriaethau moesegol yn bwysig wrth ymchwilio er mwyn amddiffyn cyfranogwyr, sicrhau uniondeb gwyddonol, a chynnal ymddiriedaeth y cyhoedd. Trwy wneud ystyriaethau moesegol, mae’r ymchwilwyr yn diogelu hawliau dynol ac urddas drwy sicrhau cyfranogiad yn wirfoddol, yn wybodus, diogel a'r atal niwed i’r cyfranogwyr. Dywed University of Pennsylvania (2024), mae moeseg hefyd yn gwella dilysrwydd ymchwil drwy sicrhau bod dulliau’n gadarn, bod data’n cael ei ddefnyddio’n gyfrifol, a bod ymchwilwyr yn cynnal tryloywder, budd a thegwch.
Beth yw Caniatad? 
Yn ôl British Educational Research Association (2024), disgwylir bydd caniatâd gwybodus gwirfoddol cyfranogwyr i fod yn rhan o astudiaeth yn cael ei sicrhau ar ddechrau’r astudiaeth, a bydd ymchwilwyr yn parhau i fod yn sensitif ac yn agored i’r posibilrwydd y gallai cyfranogwyr ar unrhyw adeg dynnu eu caniatâd yn ôl. Caniatâd gwybodus a pharhaus gwirfoddol yw’r amod lle mae cyfranogwyr yn deall ac yn cytuno i’w cyfranogiad, a’i delerau a’i ymarferoldeb, heb unrhyw orfodaeth. Dywed BERA (2024), dylai’r ymchwilydd wneud e’n glir i gyfranogwyr y gallant dynnu’n ôl ar unrhyw adeg heb orfod rhoi esboniad. Dylai ymchwilydd fod yn effro i arwyddion di-eiriau nad yw unigolyn gydsyniodd i gymryd rhan yn flaenorol o bosibl yn dymuno gwneud hynny mwyach. Dylai ymchwilwyr wneud yr hyn a allant i sicrhau bod pob cyfranogwr posibl yn deall beth sydd ynghlwm a’r astudiaeth. Dywed BERA (2024) dylai ymchwilwyr dweud wrth y cyfranogwyr pam eu bod yn dymuno cymryd rhan, os gofynnir iddynt wneud un rhywbeth, beth fydd yn digwydd gyda’r data a ddarparant a sut ac i bwy y bydd y data’n cael ei adrodd. Dylid eu hysbysu hefyd am gadw, rhannu ac unrhyw ddefnyddiau eilaidd posibl o’r data. Mewn rhai sefyllfaoedd bydd rhai cyfranogwyr yn fodlon cymryd rhan yn yr ymchwil er nad ydynt yn gwybod yn llawn am oblygiadau eu cyfranogiad, efallai oherwydd ei bod yn anghyfarwydd a’r topig, diffyg gallu i ddeall, neu eu hamgylchiadau. Yn y sefyllfaoedd hyn, esbonia BERA (2024) dylai ymchwilwyr a chyfranogwyr negodi caniatâd o fewn perthnasoedd o ymddiriedaeth gydfuddiannol, y mae eu hygrededd yn dibynnu’n fawr ar onestrwydd a dibynadwyedd yr ymchwilwyr. Yn yr achos fod y cyfranogwyr posibl y gallai eu gallu, eu hoedran neu eu hamgylchiadau gyfyngu ar y graddau y gellir disgwyl iddynt gytuno’n wirfoddol i gymryd rhan, dylai ymchwilwyr archwilio’n llawn i fyrdd y gellir eu cefnogi i gymryd rhan gyda chysyniad yn yr ymchwil. Dylid cymryd gofal i sicrhau bod dogfennaeth a gwybodaeth lafar mor ddealladwy â phosibl. Mewn amgylcheddau o’r fath, dylai ymchwilwyr hefyd geisio cydweithrediad a chymeradwyaeth y rhai sy’n gyfrifol am gyfranogwyr o’r fath.
Mae yna ddeddf sydd yn cyfrannu at y cysyniad o ganiatâd, sef y Ddeddf Diogelu Data 2018. Yn ôl Legislation.gov.uk (2018), mae’r ddeddf hon n ei wneud yn ofynnol i ddata personol gael ei brosesu’n gyfreithlon ac yn deg, ar sail caniatâd y gwrthrych data neu sail benodol arall. Maen nhw’n amddiffyn unigolion o ran prosesu data personol. 
Dywed UWSTD (2022) fod pobl ifanc 16-18 sydd â dealltwriaeth ddigonol yn medru rhoi eu caniatâd gymryd rhan yn yr astudiaeth yn annibynnol heb arweiniad ei rhieni. Ar y llaw arall, lle mae ymchwil yn cynnwys plant dan 16 oed, dylid cael caniatâd gan rieni. Fod bynnag, mae’n ddymunol iawn bod y plentyn eu hunain yn cymryd rhan weithredol yn y broses caniatâd. Esbonia UWTSD (2022), os bydd plentyn ddim eisiau cymryd rhan neu’n dangos gofid ond mae ei rhieni wedi rhoi caniatâd, mae dymuniadau’r plentyn yn trechu. Gall un rhiant roi caniatâd, ond mae’n well cael y ddau.
Beth yw Cyfrinachedd?
Dywed British Educational Research Association (2018) dylai ymchwilwyr gydnabod hawl sefydliadau a chyfranogwyr unigol i breifatrwydd. Gallai hyn gynnwys anonymeiddio, ffug-enwi neu ddulliau ‘ffuglennol’ wrth adrodd. Wrth I ymchwilwyr defnyddio’r dulliau o’r fath, dyle nhw esbonio’n llawn sut a pham y maent wedi gwneud hynny. Esbonia BERA (2018) dylai ymchwilwyr gydnabod hawl cyfranogwyr i gael eu hadnabod fel tarddiad eu gwaith eu hunain os dymunant wneud hynny. Efallai y bydd angen ail ystyried anhysbysrwydd hefyd yng nghyd-destun rhai methodoleg weledol. Enghraifft defnyddia BERA (2018) yw astudio mynegiadau wynebol neu ystumiau gweledol ar fideo a data amlfoddol. Mae hyn yn codi cwestiynau ynghylch a yw cuddio hunaniaethau bob amser yn ymarferol. Mae angen i ymchwilwyr ganfod cwrs gweithredu moesegol, i sicrhau cytundeb clir ynghylch anhysbysrwydd ac ynghylch defnydd dilynol o’r data. Mae angen i ymchwilwyr fod yn ymwybodol y gall eraill gamddefnyddio deunydd gweledol, yn benodol, a ddylent gymryd camau i atal hyn. Dywed BERA (2018) dylai ymchwilwyr gymryd gofal arbennig i leihau’r siawns o gael eu hadnabod os gallai hyn arwain at niweidio cyfranogwyr mewn unrhyw ffordd. Rhaid I ymchwilwyr gael caniatâd penodol cyfranogwyr i gasglu, storio, a datgelu eu gwybodaeth bersonol i drydydd parti. Mae e hefyd yn ofynnol iddynt gadarnhau hunaniaeth gyfryw bobl i’w boddhad eu hunain a rhaid iddynt gadw cofnod o unrhyw ddatgeliadau. Uwcholeua BERA (2018) dylai ymchwilwyr sicrhau bod unrhyw ddata yn cael cadw’n ddiogel, ac nad yw ffurf unrhyw gyhoeddiad neu ledaeniad yn arwain yn uniongyrchol nac yn anuniongyrchol at dorri cyfrinachedd y cytunwyd arno. Mae arferion derbyniol ar gyfer cadw data’n ddiogel yn newid dros amser, ond esbonia BERA (2018), ar hyn o bryd mae’r arferion yma yn cynnwys, defnyddio rhwydweithiau cyfrifiadurol diogel, sicrhau bod data copi caled yn cael ei storio dan glo a’r allwedd mewn lle diogel, digideiddio adnoddau a dinistrio’r rhai gwreiddiol, defnyddio amddiffyniad fel cyfrinair, a defnyddio trosglwyddiad electronig diogel wrth symud data.
Lleihau’r risg i’r Gyfranogwyr
Dywed British Educational Research Association (2018) dylai ymchwilwyr weithredu o fewn moeseg o barch at bob person, gan gynnwys nhw eu hunain, sy’n ymwneud a’r ymchwil neu sy’n cael ei effeithio gan yr ymchwil. Dylid trin unigolion y deg, yn sensitif, ac yn urddasol ac yn rhydd o ragfarn gan gydnabod eu hawliau. Dylid hefyd fod yn foesegol o wahaniaethau’r cyfranwyr, er enghraifft oedran, rhyw, rhywioldeb, ethnigrwydd, cenedligrwydd, hunaniaeth ddiwylliannol, statws partneriaeth, ffydd, anabledd, cred wleidyddol neu unrhyw nodwedd arwyddocaol arall. Mae gan ymchwilwyr gyfrifoldeb i roi ffyrdd ar waith o wneud y mwyaf o’r manteision a lleihau’r tebygolrwydd o unrhyw niwed posibl i gyfranogwyr. Esbonia BERA (2018), dylai ymchwilwyr wneud popeth o fewn eu gallu i sicrhau bod pob cyfranogwr posibl yn deall beth sydd ynghlwm wrth ymuno a’r astudiaeth. Dylai ymchwilwyr ystyried a ddylent ddefnyddio taflenni gwybodaeth neu ffurflenni caniatâd er mwyn cadw golwg ar yr hyn y mae’r unigolyn wedi cytuno i fod yn rhan ohono er mwyn lleihau’r risg posibl i’r cyfranogwyr. 
Dywed UWTSD (2022) mae gan yr ymchwilwyr gyfrifoldeb i sicrhau nad yw lles corfforol, cymdeithasol a seicolegol y cyfranogwr yn cael ei effeithio’n andwyol gan yr ymchwil.
Lleihau’r risg i’r Ymchwilydd
Esbonia British Educational Research Association (2018) mae’n bwysig i’r ymchwilwyr diogelu lles corfforol a seicolegol ei hun yn ogystal â phawb arall. Dylai ymchwilwyr fod yn ymwybodol o gyfrifoldebau cyfreithiol yn ogystal â dyletswydd foesol tuag at ddiogelwch staff a myfyrwyr er mwyn lleihau’r risg i’w hunain. Dylai ymchwilwyr ystyried a yw asesiad risg manwl a monitro parhaus o ddiogelwch ymchwilwyr yn ddoeth.
Leihau’r risg i’r Brifysgol wrth wneud y brosiect ymchwil 
Dywed BERA (2018) dylai ymchwilwyr anelu at ddiogelu uniondeb ac enw da i’r brifysgol drwy sicrhau eu bod yn cynnal eu hymchwil i’r safonau uchaf. Dylai ymchwilwyr gyfrannu at ysbryd cymunedol dadansoddi beirniadol a beirniadaeth adeiladol sy’n creu gwelliant mewn ymarfer a gwella gwybodaeth. Esbonia BERA (2018) ni ddylai’r ymchwilwyr feirniadu eu cyfoedion mewn modd enllibus, mae’n bwysig iddyn nhw actio mewn ffordd broffesiynol. Argymhellir bod ymchwilwyr, mewn cyfathrebiadau am brosiectau ymchwil, yn nodi cyswllt priodol y gall cyfranogwyr neu randdeiliaid ymchwil eraill gysylltu gyda nhw os ydynt am godi cwestiynau neu bryderon, gan gynnwys y rhai sy’n ymwneud a gwneud cwyn.
Sut I casglu a storio data yn unol a Chanllawiadau a Ddeddfwriaethau
Mae’n bwysig wrth i ymchwilio fod y data yn cael ei storio yn unol â chanllawiau a deddfwrfeydd sydd mewn lle. Yn ôl European Council (2016), er mwyn medru dilyn Rheoliad Diogelu Data Cyffredinol 2018, mae’n rhaid prosesu data yn deg, yn gyfreithlon ac yn dryloyw. Dylid casglu data at ddibenion penodol, eglur a chyfreithlon. Dylai ymchwilwyr dilyn rheolau Rheoliad Diogelu data Cyffredinol 2018 er mwyn storio data. Mae’r rheolau yma yn cynnwys, defnyddio amgryptio a rheolaethau mynediad, storio cofnodion ffisegol mewn cypyrddau cloëdig neu ardaloedd cyfyngedig ac mae gofyn i’r ymchwilwyr copïo copi wrth gefn o ddata yn rheolaidd. Yn ôl European Council (2016), o dan Reoliad Diogelu Data Cyffredinol 2018, mae gan y cyfranogwyr yr hawl i afael mynediad at eu data, cywiro neu ddileu eu data, cyfyngu ar brosesu neu wrthwynebu iddo neu dynnu caniatâd yn ôl.

